Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11189

f) részletes karbantartási jegyzőkönyvek, amelyekből megállapítható, hogy teljesítették a karbantartási kézikönyvben található, a karbantartási nyilatkozathoz szükséges összes előírást. 6.4.2 A 6.4.1 a)–e) alpontokban ismertetett nyilvántartásokat azon egység üzemi élettartamának lejáratát és üzemeltetésből történő végleges kivonását követő legalább 90 napig őrizzék meg, amely egységre a nyilvántartás vonatkozik. A 6.4.1 f) alpontban ismertetett jegyzőkönyvet a karbantartási nyilatkozat aláírását követő egy évig őrizzék meg. 2007/70/II. szám 6.4.3 Amennyiben a forgószárnyas légijármű járatója ideiglenesen megváltozik, a nyilvántartást bocsássák az új járató rendelkezésére. Ha a járató véglegesen megváltozik, a nyilvántartást adják át az új járatónak. 6.5 Folyamatos légialkalmassági tájékoztatás 6.5.1 A 3180 kg. legnagyobb engedélyezett felszállósúlynál (tömeg) nehezebb forgószárnyas légijármű járatója a folyamatos légialkalmasság szempontjából kövesse figyelemmel és értékelje a forgószárnyas légijármű üzemeltetését és karbantartását, biztosítsa a lajtromozó állam részéről előírt tájékoztatásokat és azokat a 8. Annex II. rész 4.3.5 valamint 4.3.8 pontok előírásaiban meghatározott rendszerben jelentse. 6.5.2 A 3180 kg. legnagyobb engedélyezett felszállósúlynál (tömeg) nehezebb forgószárnyas légijármű járatója a forgószárnyas légijármű típus tervezéséért felelős szervezettől szerezze be és értékelje ki a rendelkezésre álló folyamatos légialkalmassági tájékoztatásokat és ajánlásokat, továbbá ezek alapján a lajstromozó állam által elfogadható eljárásokkal összhangban szükség szerint vezessen be megfelelő intézkedéseket. Megjegyzés: A forgószárnyas légijármű típus tervezéséért felelős szervezet kifejezés értelmezésére vonatkozó útmutatót a Légialkalmassági Kézikönyv (Doc 9760) tartalmazza. 6.6 Módosítások és javítások Az összes módosítást és javítást a lajstromozó állam által elfogadható légialkalmassági előírásoknak megfelelően végezzék el. Dolgozzanak ki eljárásokat annak biztosítására, hogy elegendő mennyiségű adatot gyűjtsenek össze és őrizzenek meg annak bizonyítására, hogy a légialkalmasságra vonatkozó követelményeknek eleget tettek. 6.7 Karbantartási nyilatkozat 6.7.1 A karbantartási munka kielégítő, a karbantartó szervezet működési kézikönyvében ismertetett eljárásoknak és a jóváhagyott feltételeknek megfelelően történő sikeres elvégzésének igazolására készítsenek el és írjanak alá karbantartási nyilatkozatot. 6.7.2 A karbantartási nyilatkozat tartalmazzon igazolást az alábbiakról:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes